Heteropoda maxima
Heteropoda maxima est aranea familiae Sparassidarum, maxima orbis terrarum aranea per latitudinem crurum habita. (Theraphosa blondi fortasse est maxima per massam.) Heteropoda maxima ut videtur est cavernicola, quae in Laotia anno 2001 inventa est.

Aspectus
Color est fuscus, cum nonnullis maculis obscuris in dimidio posteriore incomposite distributis. Cruribus sunt fasciae latae obscurae ante flexum primum. Ut in omnibus Heteropodis, crura sunt longa ad corpus, et prorsus modo crurum cancri torquuntur.

Praeter magnitudinem, Heteropoda maxima ab aliis speciebus Heteropodarum proprietatibus genitalibus distingui potest: in maribus, cymbium est multo longior quam usitatum, saltem tricies longior quam tegulum. Femina campo epigyneali proprie formato, duabus fasciis porro ducentibus, et cursu ductorum internorum distinguitur.
 
Heteropoda maxima est maxima  familiae Sparassidarum species, cui est latitudo crurum circa 30 centrimetra, et longitudo corporis circa 4.6 centimeta. Maxima species inter Sparassidas ante H. maximam inventam fuit Beregama aurea (L. Koch, 1875), aranea Australiana, cui longitudo corporis est circa 4 centimetra. Post Heteropodam maximam inventam, species Sparassidarum Beregama aurea maiores inventae sunt, quarum una maxima in Medio Oriente habetur. 

Nephila jurassica, maxima aranea fossilizata nota
Theraphosa blondi, maxima in orbis terrarum aranea per massam

Notae

Nexus externi

Spider as big as a plate among scores of new species found in Greater Mekong

Araneae Asiae
Fauna Laotiae
Fauna Asiae
Sparassidae
Taxa Jaeger
Taxa 2001